***OBAVIJEST O PROGLAŠENJU PRIRODNE NEPOGODE - SUŠA***

Županica Osječko-baranjske županije Nataša Tramišak mag.iur., zbog djelovanja nepovoljnih vremenskih uvjeta, dugotrajnog izostanka padalina i visoke temperature, koji su zabilježeni u mjesecu srpnju i kolovozu donijela je dana 26.8.2025. godine Rješenje o proglašenju prirodne nepogode kojim se proglašava stanje prirodne nepogode - suša na području Osječko-baranjske županije za štete nastale na sljedećoj imovini: višegodišnjim nasadima, ribnjacima i poljoprivrednoj proizvodnji – prirod.

**Temeljem naprijed navedenog pozivaju se oštećene fizičke i pravne osobe koje su pretrpjele štetu na poljoprivrednim kulturama uzrokovanu sušom, na području Općine Šodolovci da prijave nastalu štetu u roku od osam (8) dana od dana proglašenja prirodne nepogode odnosno zaključno sa 03.9.2025. godine do 15.00 sati.**

Prijava se može izvršiti u prostorijama Općine Šodolovci na adresi Ive Andrića 5, Šodolovci svakog radnog dana u vremenu od 07.00 do 15.00 sati.

Rok za podnošenje prijave štete propisan je zakonom te se nakon toga prijave neće moći zaprimati.

Za prijavu štete potrebno je dostaviti sljedeću dokumentaciju:

- **Ispunjen Obrazac PN** (Obrazac je moguće preuzeti u prostorijama Općine Šodolovci te na internetskim stranicama općine),

-**Dodatak uz Obrazac PN** (tablica sa popunjenim podatcima- ARKOD broj, katastarska čestica kulture, naziv kulture i površina pod kulturom u hektarima -u upisniku list B, pod brojem 14)

- **Suglasnost/Privolu** za korištenje osobnih podataka (Obrazac je moguće preuzeti u prostorijama Općine Šodolovci te na internetskim stranicama općine),

- **Obrazac zahtjeva za potporu za 2025. godinu** (list A i list B), izdan od Agencije za plaćanje u poljoprivredi, ribarstvu i ruralnom razvoju. Za prijavu štete u poljoprivredi obvezni su podaci MIBPG, ARKOD oznaka površine i broj katastarske čestice.

- **Presliku osobne iskaznice** prijavitelja,

- **Presliku tekućeg ili žiro računa** prijavitelja,

- **Izjavu o osiguranju kulture** (Obrazac je moguće preuzeti u prostorijama Općine Šodolovci te na internetskim stranicama općine),

- Po potrebi i dodatnu dokumentaciju.

OPĆINSKI NAČELNIK:

Dragan Zorić